**Pilisszentlászló Község Önkormányzata Képviselő-testületének**

**7/2018. (V.31.) önkormányzati rendelete**

**az avar- és kerti hulladék égetéséről szóló 10/2011. (IX. 15.) számú rendelet módosításáról**

Pilisszentlászló Község Önkormányzata Képviselő-testülete Magyarország Alaptörvényének 32. cikk (1) bekezdésében, valamint a környezet védelmének általános szabályairól szóló 1995. évi LIII. törvény 48.§ (3) bekezdés b) pontjában kapott felhatalmazás alapján a település levegőtisztaságának védelme érdekében az avar- és kerti hulladék égetésről szóló 10/2011. (IX. 15.) számú rendeletet az alábbiak szerint módosítja:

**1. §** **Pilisszentlászló Község Önkormányzata Képviselő-testületének az avar- és kerti hulladék égetéséről szóló 10/2011. (IX. 15.) számú rendeletének 5. §-a helyébe az alábbi rendelkezés lép:**

„5.§ A lakosság és a levegő tisztaságának védelme érdekében az avar- és kerti hulladék égetése a település egész területén, egész évben kizárólag heti egy napon, hétfőn 9-21 óra között megengedett. Munkaszüneti és ünnepnapokon tilos az égetés.”

**2. §** (1) E rendelet a kihirdetést követő napon lép hatályba és az azt követő napon hatályát veszti.

(2) A rendelet kihirdetéséről a Jegyző gondoskodik.

Szentendre, 2018. május 29.

**Tóth Attila Zsolt dr. Gerendás Gábor**

polgármester jegyző

**Záradék:**

A rendelet 2018. május 31-én került kihirdetésre.

**dr. Gerendás Gábor**

jegyző